O **DigiPen Bilbao Institute of Technology** é un instituto tecnolóxico que forma parte do DigiPen Institute of Technology, unha universidade con sede central en Redmond (Washington), que centra a súa actividade educativa e formativa en Arte, Computer Science e Computer Engineering con especial fincapé na creación de videoxogos. Dese o ano 2010 ten a súa sede en Europa na cidade de Bilbao (Biscaia).

Historia
--------

DigiPen foi fundado en 1988 por Claude Comair en Vancuver, Canadá. A universidade cambiou de sede a Redmond, Washington, nos Estados Unidos. en xaneiro de 1998. En maio de 1996 o State Higher Education Coordinating Board de Washington concedeu as licenzas necesarias a DigiPen para crear e ofertar educativamente o Bachelor of Science Degrees en Real-Time Interactive Simulation así como o Applied Arts Degree en 3D computer graphics / 3DComputer Animation. Isto fixo de DigiPen a primeira universidade no mundo dedicada ao ensino da creación de videoxogos. No ano 2008 creouse un novo campus en Singapur; e o campus de Bilbao inaugúrase en 2010 para ampliar a súa oferta a toda Europa.

Educación
---------

DigiPen ofrece un grao de formación de Simulación Interactiva en tempo Real e outro en Artes eAnimación. Comparado cun currículo estándar de informática, os estudantes comezan cun rigoroso curso de formación en programación en C, pasando a programación avanzada orientada a obxectos, en C++ , aprendendo en ambos os casos, a utilizar GUI 2D en Windows, gráficos en 3D e redes. Os alumnos poderán realizar proxectos, moitos dos cales consistirán en deseñar e construír vehículos robóticos. Tocarán todos os aspectos do desenvolvemento, desde a programación en si, até o deseño e a mercadotecnia.

Estudantes
----------

DigiPen é a única institución de educación cuxos estudantes foron nomeados no IndependentGames Festival nas categorías profesionais. Ademais, os estudantes de DigiPen conseguiron exhibir proxectos na mostra deste festival, un gran número de veces cada ano, desde que existe o Independent Games Festival, cun total de 24 premios conseguidos por 23 dos proxectos presentados. As seguintes institucións en cantidade de premios, conseguiron obter cinco, catro e tres
premios para os seus proxectos de xogos presentados, en total durante 6 anos.[1] Outros estudantes participan en comisións como SAPR, o comité de Relacións Públicas deestudantes de DigiPen, o comité de Entretemento do campus, a CEC... Este último organiza e promociona torneos de todo tipo, ciclos de películas e outras actividades.

Student work (games)- Traballos dos estudantes (xogos)
------------------------------------------------------

Cada ano, os alumnos de Simulación Interactiva en tempo real, organízanse en equipos de entre 4 e 8 membros. Os estudantes do grao de Arte non teñen que traballar obrigatoriamente en proxectos de videoxogos, pero si se lles recompensa con créditos por participar nestes proxectos. Os novos alumnos de DigiPen traballan cun integrated development environment (IDE) chamado FUNEditor para comezar a desenvolver un videoxogo con gráficos 2D. O segundo semestre desenvolven un xogo baseado en texto usando o aprendido ese semestre. Os alumnos que comezan o seu segundo ano, nos seus equipos de traballo, desenvolven xogos de aventura gráfica. Por tanto, desde o primeiro ano o alumno xa toma contacto con características da creación de videoxogos como o renderización 3D, e normalmente é o primeiro contacto real coa física, intelixencia artificial e traballo en rede que se utiliza nos videoxogos. En anos posteriores, cando adquiren máis experiencia, teñen máis control e liberdade para crear a arte e estrutura do videoxogo, permitindo aos alumnos centrarse na parte que máis lles interesa do deseño de videoxogos. Os xogos son propiedade de DigiPen e están rexistrados. Están dispoñibles nesta [  Arquivado 13 de abril de 2020 en Wayback Machine. ligazón].

Membros destacados
------------------

• Claude Comair
• Fundador
• Presidente
• Xin Li, Ph.D
• Decano de Artes e Ciencias
• Primeira Cátedra de Ciencias Computacionais

Cursos de Verán
---------------

Os mesmos curso que ofrece DigiPen durante o ano académico, pódense atopar na época estival,para aqueles que desexen asistir.
Como acaba de abrir as súas portas, DigiPen Bilbao ofertará, de momento, cursos de programación de videoxogos que se poden consultar na súa páxina e non coinciden exactamente co que se vai a impartir o ano próximo. Son tres cursos, dous deles de programación propiamente dita, que representan dous niveis. O primeiro nivel aceptará alumnos de, mesmo, 17 anos, e non require coñecementos de programación. O outro é un nivel máis avanzado. O terceiro curso versa sobre animación en 3D. Máis adiante, tense intención de realizar cursos de verán coa mesma temática que os que xa hai nas outras facultades de DigiPen no mundo.

Véxase tamén
------------

### Ligazóns externas

Digipen-Europe Bilbao

Blog Digipen Europe Bilbao

|  |  |
| --- | --- |
| Control de autoridades | 
* Wd: Q1027869
* GiantBomb: 3010-2620
* GRID: grid.454295.b
* ISNI: 0000 0004 0586 8159
* MAG: 216106892

 |